ร้านอาหารทะเลในเชียงใหม่ น้าอ้วนเชื่อว่ามีหลายร้านมากครับ ทั้งที่ชื่อดังและธรรมดา แต่ถ้าเป็นร้านอาหารทะเลแบบบุฟเฟ่ต์หละ น้าอ้วนเชื่อได้เลยว่า มีร้านนี้ร้านเดียวเท่านั้น ที่เราสามารถทานอาหารทะเลได้ไม่อั้น ในราคาเบาๆ

ร้านอันดามัน ซีฟู๊ด เป็นร้านอาหารทะเลแบบบุฟเฟ่ต์ที่เปิดให้บริการเพียงร้านเดียว ที่ลูกค้าสามารถอิ่มได้ไม่อั้น ด้วยราคาเบาๆ เพียง 249 บาท เท่านั้น ซึ่งร้านตั้งอยู่บนถนนมหิดลครับ ถ้าหากเรามาจากทางตำรวจภูธรภาค 5 (มุ่งหน้าไปทางเซ็นทรัล แอร์พอร์ต พลาซ่า) สังเกตุดูง่าายๆ จะอยู่ฝั่งตรงข้ามปั๊ม ปตท. และปั๊มคาลเท็กซ์ครับ

บรรยากาศในร้านอันดามัน ซีฟู๊ด จะแบ่งออกเป็นหลายโซนครับ โซนด้านในและโซนด้านนอกสวน ซึ่งตกแต่งได้ดูลักษณะร่มเรื่นดีครับ สามารถรองรับลูกค้าที่ใช้บริการได้ถึง 500 คน

สำหรับอาหารที่นี่อย่างที่บอกนะครับว่าเป็นแบบบุฟเฟ่ต์ ลูกค้าสามารถเลือกได้ว่าจะทานในราคาไหน ซื้อทางร้านก็มีตัวเลือกให้ลูกค้าได้หลายทางเลือกเลยครับ วันนี้น้าอ้วนได้เลือกแบบ 249 บาทครับ (ไม่รวมเครื่องดื่ม) ถือว่าเป็นแพคเกจที่ยอดฮิตลองลูกค้าหลายๆ ท่าน และเมนูที่น้าอ้วนได้เลือกนั้นก็สั่งกันอย่างไม่ยั้งเลยครับ ทั้งกุ้งแช่น้ำปลา, กุ้งเผา, ปลาหมึกไข่นึ่งมะนาว, ซาโยเต้น้ำมันหอย, หอยแครงลวก, ทอดมันกุ้ง, กุ้งแม่น้ำผัดซอสมะขาม ฯลฯ สั่งกันแบบว่าไม่อั้นจริงๆ

และก็มีอีกหลายเมนูครับ ที่น้าอ้วนไม่ได้สั่ง เพราะแค่นี้ก็ถือว่าสุดคุ้มมากๆ ครับ ถ้าเราลองคิดกันเล่นๆ ว่าอาหารทั้งหมดเฉลี่ยจานละ 70 บาท ทั้งหมดนี้ก็คงร่วมพันบาท แต่จ่ายเพียงแค่ 249 บาท ถือว่าสุดคุ้มมากๆ ครับ สำหรับรสชาติของอาหารถือว่ารสชาติดีเลยครับ แต่ความสดอาจจะไม่สดถึงระดับสูงสุด แต่ก็ถือว่าความสด รสชาติแบบนี้ กับราคาเท่านี้ถือว่าสุดคุ้มมากๆ ครับ